Լյուբլինյան ունիա (1569)

Լյուբլինյան ունիա, Լեհաստանի թագավորության և Լիտվական մեծ իշխանության միավորումը մեկ պետության՝ Ռեչ Պոսպոլիտայի մեջ։ Լյուբլինյան ունիան ավարտեց դեոևս 1385 թվականին Կրևյան ունիայով սկսված երկու պետությունների միավորման պրոցեսը։ Լեհաստանում և Լիտվայում սահմանվեց միատեսակ պետական կաոուցվածք, ընդհանուր սեյմ և դրամական սիստեմ։ Լիվոնիան հայտարարվեց ընդհանուր տիրույթ, վերացան մաքսերը։ Ռեչ Պոսպոլիտայի (որը միջազգային ասպարեզում հանդես էր գալիս որպես միասնական պետություն) գլուխ կանգնած էր լեհական և լիտվական իշխանների ընտրած թագավորը։ Լյուբլինյան ունիան չվերացրեց Լիտվայի անկախությունը, երկրում պահպանվեցին հատուկ օրենսդրություն և դատարան, առանձին բարձրագույն վարչական պաշտոններ, պետական գանձարանը, զորքը, պաշտոնական լեզուն մնաց բելառուսերենը։ Լյուբլինյան ունիան փաստորեն գոյատևեց մինչև 1795 թվականը։

Լեհ-լիտվական ունիաներ